text: Familie anholdt for tricktyveri: Stjal solbriller for 12.000 kr. 
  28 maj 2015 kl. 18.58
  En far, mor og søn er anholdt for tricktyveri af solbriller for 12.000 kr. hos en optiker i Haderslev torsdag. Ved ransagning i deres hjem blev også fundet andre tyvekoster, som formentlig stammer fra lignende tricktyverier.
  - Manden fik lavet en synprøve hos optikeren. I den tid stjal kvinden solbriller for 12.000 kr., fortæller vagtchef Erik Lindholt til TV SYD.
  En vagtmand så parret forlade butikken og den bil, de kørte væk i. Oplysningen kunne politiet ikke umiddelbart bruge, fordi den ikke var omregistreret efter salg.
  Men sammenholdt med andre oplysninger og signalementet, fik politifolkene en formodning om, hvem der stod bag.
  Familien blev opsøgt på deres bopæl ? og her blev fundet nogle af de stjålne solbriller ? og en række andre effekter, som formodes at stamme fra lignende tricktyverier i landsdelen.
  